b'\n_START_ARTICLE_\nKyrksl\xc3\xa4tt IF\n_START_SECTION_\nJalkapallo\n_START_PARAGRAPH_\nKyIF on suurin kirkkonummelainen jalkapalloseura. Muita suuria seuroja ovat naisjalkapalloiluun keskittyv\xc3\xa4 AC Kirkkonummi, Masalassa toimiva Masalan Kisa sek\xc3\xa4 Veikkolassa toimiva Veikkolan Veikot.\n_START_SECTION_\nMiehet\n_START_PARAGRAPH_\nKyIF sai k\xc3\xa4siins\xc3\xa4 kirkkonummelaisen jalkapalloilun valtikan otettuaan siipiens\xc3\xa4 suojaan talousvaikeuksissa toimivan FCK:n. T\xc3\xa4m\xc3\xa4n ansiosta seuralla on kaksi miesten joukkuetta. KyIF FCK1 pelaa kolmosessa ja KyIF FCK2 pelaa nelosessa.\n_START_SECTION_\nJuniorit\n_START_PARAGRAPH_\nJalkapallojaostolla on junioritoimintaa B17-junioreista aina H6-junioreihin asti. B-juniorit pelaavat koostuvat entisist\xc3\xa4 FCK:n ja Maskin pelaajista ja pelaavat ik\xc3\xa4luokkansa kakkosdivisioonaa.\n_START_SECTION_\nK\xc3\xa4sipallo\n_START_PARAGRAPH_\nJalkapallon lis\xc3\xa4ksi KyIF:n toiminta keskittyy k\xc3\xa4sipalloon. Joukkueita on palloleikkij\xc3\xb6ist\xc3\xa4 aikuisten niin edustus, sarjapeli kuin harrasteryhmiin.\n_START_SECTION_\nMiehet\n_START_PARAGRAPH_\nMiehet pelaavat kaudella 2019\xe2\x80\x932020 kakkosta.\n_START_SECTION_\nNaiset\n_START_PARAGRAPH_\nNaiset ovat pelanneet SM-sarjaa kaudesta 2018\xe2\x80\x932019.\n_START_SECTION_\nJuniorit\n_START_PARAGRAPH_\nK\xc3\xa4sipallojaostolla on junioritoimintaa B-junioreista aina pallokouluun. Tytt\xc3\xb6jen B-juniorit osallistuvat kaudella 2019-2020 ensimm\xc3\xa4isen\xc3\xa4 suomalaisena joukkueena Ruotsin U-16 sarjaan.\n_START_SECTION_\nHiihto\n_START_PARAGRAPH_\nKyIF:n hiihtojaosto toimii kirkkonummen alueella tarjoten j\xc3\xa4senilleen mahdollisuuden harrastaa hiiht\xc3\xa4mist\xc3\xa4. Jaostolla on noin 150 j\xc3\xa4sent\xc3\xa4. Jaosto on yleisurheilujaoston kanssa KyIF:in ensimm\xc3\xa4inen jaosto kun seura perustettiin vuonna 1924. Hiihtojaoston oma hiihtomaja sijaitsee Peuramaalla, jossa ennen oli yksi alueen vaativimmista hiihtoradoista. Nyt paikalla on golfkentt\xc3\xa4\xc3\xa4. _NEWLINE_a\n_START_SECTION_\nAlppilajit\n_START_PARAGRAPH_\nAlppijaoston harjoittelupaikka ja p\xc3\xa4\xc3\xa4asiallinen kilpailupaikka on Peuramaan laskettelukeskus. Jaosto toimii p\xc3\xa4\xc3\xa4asiallisesti pujottelun saralla opettaen junioreita sek\xc3\xa4 mastereit\xc3\xa4 mutta kaudesta 2007\xe2\x80\x932008 on alettu my\xc3\xb6s opettamaan lumilautailua.\n_START_SECTION_\nRatsastus\n_START_PARAGRAPH_\nRatsastusjaosto perustettiin vuonna 2001. Se j\xc3\xa4rjest\xc3\xa4\xc3\xa4 kerhotoimintaa, ratsastuskisoja, koulutusta, retki\xc3\xa4 sek\xc3\xa4 erilaisia tempauksia. My\xc3\xb6s ratsastajien valmennus on mahdollista kuten my\xc3\xb6s seuran edustaminen ratsastuskisoissa. Jaosto tekee l\xc3\xa4heist\xc3\xa4 yhteisty\xc3\xb6t\xc3\xa4 ratsutila Wiknerin kanssa.\n_START_SECTION_\nVoimistelu\n_START_PARAGRAPH_\nJaosto j\xc3\xa4rjest\xc3\xa4\xc3\xa4 voimistelua sek\xc3\xa4 lapsille ett\xc3\xa4 aikuisille.'